For at kunne sætte hastigheden op og rejsetiden ned på togturen fra Aalborg til Frederikshavn mener DSB, det er nødvendigt at lukke de ubevogtede overskræringer og har afsat 25 millioner kroner i år og næste år til det. - Der vil være ganske mange ejendomme, som bliver delt, og det vil give store ulemper for landbrugsdriften og ejerskabet, siger jurist i Landbonord Hans Ole Kristensen til P4 Nordjylland. Og han mener ikke, at DSB skal have held med at lukke alle overskæringerne. - Det er ikke 100 procent givet, at samfundets interesse i alle tilfælde skal vinde. Man kan godt have en enkelt mand med sin egen interesse, der er så stor, at man siger, selv om vi gerne vil køre hurtigt på banen, så må vi lige tilpasse os her, siger han.

Opsummering:
Landboforeningen Landbonord vil kæmpe for at DSB ikke får held af at lukke alle de 33 ubevogtede overskæringer i Vendsyssel.